Valencià:
La Universitat Jaume I ha lliurat el VII Premi Manel Garcia Grau de Poesia que en aquesta edició ha recaigut en l’escriptor mataroní Joan Carles González Pujalte pel poemari Nocturn sense acordions, en el qual el poeta fa una crònica de les seues nits i insomnis amb versos que reflecteixen totes aquelles coses que l’abismen.
A l’acte de lliurament del guardó han assistit el vicerector de Cultura, Extensió Universitària i Relacions Institucionals, Wenceslao Rambla, i Olga Carbó, esposa de Manel García Grau. Carbó ha agraït a l’UJI i les entitats que donen suport a aquest premi el fet de mantenir viva la memòria de Manel Garcia Grau i ha destacat que «la poesia era la seua vida, una poesia molt crítica i compromesa amb la realitat de l’entorn. No hem de menysprear la força de la poesia perquè té una intensitat que de vegades altres gèneres no tenen».
Per la seua part, Joan Carles González Pujalte ha mostrat el seu agraïment per «un guardó literari que fa créixer el meu orgull pel seu nom i per les persones que el fan». A continuació ha recitat versos de La ciutat de la ira escrits per Garcia Grau en referència a Sarajevo, una ciutat que, segons ha explicat González Pujalte, també va inspirar la seua darrera obra L’Est. Per a concloure, ha recitat dos poemes de l’obra premiada Nocturn sense acordions, que ha qualificat de més íntima.
Joan Carles González Pujalte (Mataró, 1963) és llicenciat en Història de l’Art. Ha estat premiat en diferents certàmens literaris tant de poesia com de narrativa a Catalunya, el País Valencià, Illes Balears i Euskadi. Ha publicat prop d’una vintena de llibres en editorials com Columna, Viena, Pagès i Bromera des de Nicotina als llavis (1998) fins a Rastres de l’escapista (2015), Les coses i els miratges (2015), Esbós, teoria i poètica de la nou (2016) o L’Est, amb el qual va obtenir el premi de poesia Joan Perucho Vila d’Ascó 2016.
El Premi Manel García Grau de Poesia, que convoca la Universitat Jaume I amb la col·laboració de l’Associació d'Escriptors en Llengua Catalana i l'editorial Perifèric, pretén honrar la memòria de l'escriptor, activista i professor de Filologia de la Universitat Jaume I, qui va morir en 2006 en plena maduresa creativa. Poeta i narrador, Garcia Grau és una de les figures principals de la literatura valenciana de les últimes dècades. Va destacar sobretot com a poeta i la seua obra està present en nombroses antologies. En el seu currículum, a més, figuren premis com els Octubre, l’Englantina d'Or dels Jocs Florals de Barcelona o Ciutat de València, tots ells de poesia.
Fotografies

Español:
La Universitat Jaume I ha entregado el VII Premio Manel Garcia Grau de Poesía que en esta edición ha recaído en el escritor de Mataró Joan Carles González Pujalte por el poemario Nocturn sense acordions, en el que el poeta hace una crónica de sus noches e insomnios con versos que reflejan todas aquellas cosas que le abisman.
Al acto de entrega del galardón han asistido el vicerrector de Cultura, Extensión Universitaria y Relaciones Institucionales, Wenceslao Rambla, y Olga Carbó, esposa de Manel Garcia Grau. Carbó ha agradecido a la UJI y las entidades que apoyan este premio el hecho de mantener viva la memoria de Manel Garcia Grau y ha destacado que «la poesía era su vida, una poesía muy crítica y comprometida con la realidad del entorno. No tenemos que despreciar la fuerza de la poesía porque tiene una intensidad que a veces otros géneros no tienen».
Por su parte, Joan Carles González Pujalte ha mostrado su agradecimiento por «un galardón literario que hace crecer mi orgullo por su nombre y por las personas que lo hacen». A continuación, ha recitado versos de La ciutat de la ira escritos por Garcia Grau en referencia a Sarajevo, una ciudad que, según ha explicado González Pujalte, también inspiró su última obra L’Est. Para concluir, ha recitado dos poemas de la obra premiada Nocturn sense acordions, que ha calificado de más íntima.
Joan Carles González Pujalte (Mataró, 1963) es licenciado en Historia del Arte. Ha sido premiado en diferentes certámenes literarios tanto de poesía como de narrativa en Cataluña, el País Valenciano, Islas Baleares y Euskadi. Ha publicado cerca de una veintena de libros en editoriales como Columna, Viena, Pagès y Bromera desde Nicotina als llavis (1998) hasta Rastres de l’escapista (2015), Les coses i els miratges (2015), Esbós, teoria i poètica de la nou (2016) o L’Est, con el que obtuvo el premio de poesía Joan Perucho Vila de Ascó 2016.
El premio Manel García Grau de Poesía, que convoca la Universitat Jaume I con la colaboración de la Asociación de Escritores en Lengua Catalana y la editorial Perifèric, pretende honrar la memoria del escritor, activista y profesor de Filología de la Universitat Jaume I, quién murió en 2006 en plena madurez creativa. Poeta y narrador, Garcia Grau es una de las figuras principales de la literatura valenciana de las últimas décadas. Destacó sobre todo como poeta y su obra está presente en numerosas antologías. En su currículum, además, figuran premios como Octubre, la Englantina de Oro de los Juegos Florales de Barcelona o Ciutat de València, todos ellos de poesía.
Fotografías